এখন থেকে অনলাইনেই বাতিল করা যাবে ট্রেনের টিকিট
এখন থেকে অনলাইনেই ট্রেনের টিকিট বাতিল করা যাবে এবং ঘরে বসেই মোবাইলে টাকা মিলবে বলে জানিয়েছেন রেলমন্ত্রী নূরুল ইসলাম সুজন।







বুধবার সকালে রাজধানীর কমলাপুর রেলস্টেশনে ‘টিকিট যার, ভ্রমণ তার’ এ স্লোগান সামনে রেখে নতুন টিকিট কার্যক্রমের উদ্বোধন করেন রেলমন্ত্রী।




এ সময় রেলমন্ত্রী বলেন, টিকিট বিক্রিতে স্বচ্ছতা আনতে ট্রেনের টিকিটে জাতীয় পরিচয়পত্র বাধ্যতামূলক করা হয়েছে। আপাতত শুধু আন্তঃনগর ট্রেনে চালু হলেও ধীরে ধীরে সব ট্রেনে এ নিয়ম মানা হবে। 
তিনি বলেন, এখন থেকে হাতে লিখে আর টিকিট দেওয়া হবে না চলন্ত ট্রেনে। এতদিন টিটি বা টিকিট চেকাররা হাতে লিখে জরিমানা বা টাকা আদায় করত। এখন থেকে পজ মেশিনে টাকা আদায় হবে। 
মন্ত্রী বলেন, অনলাইনে টিকিট বাতিল করলে ঘরে বসেই মোবাইলে টাকা পেয়ে যাবেন যাত্রীরা। এটা নিয়ে ভুলত্রুটি ধরা পড়লে তা সংশোধন করা হবে। 
রেলমন্ত্রী বলেন, রেলের কোনো কর্মকর্তার বিরুদ্ধে যাচাইয়ের ক্ষেত্রে অনিয়মের অভিযোগ পেলে ব্যবস্থা নেওয়া হবে। আমরা চেষ্টা করছি টিকিট কালোবাজারি ঠেকাতে পারব। সারাবিশ্বে এই নিয়ম মানা হয়। যাত্রীরা যাতে ভোগান্তির শিকার না হযন। 
এদিকে নতুন পদ্ধতি চালু হওয়ার খবরে অনলাইন ও কাউন্টারে রেলের অগ্রিম টিকিট নেওয়ার হিড়িক পড়েছে। মঙ্গলবার আগামী কয়েক দিনের কোনো টিকিট অনলাইনে পাওয়া যায়নি। এ ছাড়া আগামী শনিবার পর্যন্ত অগ্রিম টিকিট গতকাল বিক্রি হয়েছে। গতকাল পর্যন্ত যেসব যাত্রী টিকিট নিয়েছেন, তাদের জন্য আগামী চার দিনের ক্ষেত্রে নতুন পদ্ধতি কার্যকর করা সম্ভব নয়। নতুন ব্যবস্থা পুরোপুরি কার্যকর হতে শনিবার পর্যন্ত অপেক্ষা করতে হবে।

এখন থেকে অনলাইনেই ট্রেনের টিকিট বাতিল করা যাবে এবং ঘরে বসেই মোবাইলে টাকা মিলবে বলে জানিয়েছেন রেলমন্ত্রী নূরুল ইসলাম সুজন।